2024

Dani Letícia, Deli Mercédesz, Szerdahelyi Anna Mária

Corvinus

2024.05.15.

ADATBÁZIS BEADANDÓ

## BEVEZETŐ

Mielőtt rátérünk az adatbázis konkrét szerkezetére és felépítésére, fontosnak tartottuk, ha egy-két dolgot letisztázunk mielőtt beleugrunk a mélyébe. A relációs-modellt az Oracle SQL Developer Modeler program segítségével alkottuk meg viszont itt beleütköztünk néhány problémába. A program csak bizonyos adattípusokat engedélyezett, amik nem feltétlen feleltek meg az elvárásainknak, így ezeket a későbbiekben a konkrét kódban más adattípusokra cseréltünk. Ilyen például a *fodraszok* tábla *email* oszlopa, ahol a relációs-modellben INTEGER jelenik meg, azonban a kódban már bigint szerepel. Erre azért volt szükség, mivel a konkrét lekérdezéseket már az SQL OnLine IDE oldalon készítettük el, ahol ezek a problémák hamar kiderültek.

## Logikai modell

A logikai modellben bemutatásra kerülnek az entitások és a kapcsolatok.

**1. Ügyfelek (ÜGYFELEK)**

* Leírás: Az ’Ügyfelek’ tábla azokat az egyedeket tárolja, akik a szalon szolgáltatásait igénybe veszik.
* Attribútumok:
  1. Ügyfel ID: Egyedi azonosító minden ügyfél számára. (Elsődleges kulcs) -Kötelező
  2. Név: Az ügyfél teljes neve. - Kötelező
  3. Telefonszám: Az ügyfél telefonszáma. - Kötelező
  4. Email: Az ügyfél email címe.
  5. Legutóbbi látogatás: Az utolsó látogatás dátuma.

**2. Fodrászok (FODRASZOK)**

* Leírás: A 'Fodrászok' tábla a szalonban dolgozó fodrászok adatait tartalmazza. Ez a tábla segíti a munkarend tervezését és a foglalások hozzárendelését.
* Attribútumok:
  1. Fodrász ID: A fodrász egyedi azonosítója. (Elsődleges kulcs) - Kötelező
  2. Név: A fodrász teljes neve. - Kötelező
  3. Telefonszám: A fodrász telefonszáma. - Kötelező
  4. Email: A fodrász email címe.
  5. Értékelés: A fodrász által kapott ügyfél értékelések.

**3. Foglalások (FOGLALASOK)**

* Leírás: A ’Foglalások’ tábla a szalonban tett ügyfél látogatásának időpontjait és részleteit tárolja.
* Attribútumok:
  1. Foglalás ID: Egyedi azonosító minden foglalás számára. (Elsődleges kulcs) - Kötelező
  2. Időpont: A foglalás pontos időpontja. - Kötelező
  3. Kezdés: A szolgáltatás kezdési időpontja. - Kötelező
  4. Befejezés: A szolgáltatás befejezési időpontja. - Kötelező
  5. Fizetési mód: Az ügyfél által választott fizetési mód. - Kötelező
  6. Megjegyzés: Egyéb megjegyzések a foglalással kapcsolatban.

**4. Szolgáltatások (SZOLGALTATASOK)**

* Leírás: A ’Szolgáltatások’ tábla az elérhető szépségápolási szolgáltatásokat listázza.
* Attribútumok:
  1. Szolgáltatás ID: Egyedi azonosító minden szolgáltatás számára. (Elsődleges kulcs) - Kötelező
  2. Megnevezés: A szolgáltatás neve. - Kötelező
  3. Ár: A szolgáltatás ára. - Kötelező
  4. Kedvezmény: Esetleges kedvezmény a szolgáltatásra. - Kötelező

**5. Kedvezmény (KEDVEZMENY)**

* Leírás: Az 'Kedvezmény' tábla a különböző szolgáltatásokhoz alkalmazható kedvezményeket tárolja. Egy kedvezmény több szolgáltatásra is vonatkozhat, és segít a promóciók és árcsökkentések kezelésében.
* Attribútumok:
  1. Kedvezmény ID: A kedvezmény egyedi azonosítója. (Elsődleges kulcs) - Kötelező
  2. Százalék: A kedvezmény mértéke százalékban kifejezve. - Kötelező

**6. Munkanapok (MUNKANAPOK)**

* Leírás: A ’Munkanapok' tábla a fodrászok munkabeosztását tárolja, amely magában foglalja a munkanapokat.
* Attribútumok:
  1. Munkanap ID: A munkanap egyedi azonosítója. (Elsődleges kulcs) - Kötelező
  2. Nap: A hét napja, amikor a fodrász dolgozik. - Kötelező

A ’Foglalas szolgaltatas’ és ’Fodraszok munkanapok’ tábla az N:M kapcsolatot kívánja megszüntetni oly módon, hogy mindkettő tábla a logikai modellben mellette szereplő táblák elsődleges kulcsát tárolja idegen kulcsként.